b'\n_START_ARTICLE_\nPtica selivka\n_START_PARAGRAPH_\nPtica selivka je ptica, ki potuje skozi dolo\xc4\x8deno obmo\xc4\x8dje, pa tam ne gnezdi niti ne prezimuje. Selitve ptic v ekologiji so mno\xc5\xbei\xc4\x8dni, usmerjeni in usklajeni premiki organizmov. Mno\xc5\xbei\xc4\x8dnost pomeni, da se mora na pot odpraviti cela ali vsaj velik del populacije. Usklajenost pomeni, da se morajo vsi osebki podati na pot ob istem \xc4\x8dasu, in usmerjenost pomeni, da potujejo vsi v isto smer, ne vsak po svoje.'